**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2015,

**ktorým sa mení zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov a ktorým sa mení zákon Národnej rady Slovenskej republiky č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 233/1995 Z. z. o súdnych exekútoroch   
a exekučnej činnosti (Exekučný poriadok) a o zmene a doplnení ďalších zákonov v znení zákona č. 211/1997 Z. z., zákona č. 353/1997 Z. z., zákona č. 235/1998 Z. z., zákona č. 240/1998 Z. z., zákona č. 280/1999 Z. z., nálezu Ústavného súdu Slovenskej republiky č. 415/2000 Z. z., zákona č. 291/2001 Z. z., zákona č. 32/2002 Z. z., zákona č. 356/2003 Z. z., zákona č. 514/2003 Z. z., zákona č. 589/2003 Z. z., zákona č. 613/2004 Z. z., nálezu Ústavného súdu Slovenskej republiky č. 125/2005 Z. z., zákona č. 341/2005 Z. z., zákona   
č. 585/2006 Z. z., zákona č. 84/2007 Z. z., zákona č. 568/2007 Z. z., zákona č. 384/2008 Z. z., zákona č. 477/2008 Z. z., zákona č. 554/2008 Z. z., zákona č. 84/2009 Z. z., zákona č. 192/2009 Z. z., zákona č. 466/2009 Z. z., zákona č. 144/2010 Z. z., zákona č. 151/2010 Z. z., zákona č. 102/2011 Z. z., zákona č. 348/2011 Z. z., uznesenia Ústavného súdu Slovenskej republiky č. 1/2012 Z. z., zákona č. 230/2012 Z. z., zákona č. 335/2012 Z. z., zákona č. 440/2012 Z. z., zákona č. 461/2012 Z. z., nálezu Ústavného súdu Slovenskej republiky č. 14/2013 Z. z, zákona č. 180/2013 Z. z., zákona č. 299/2013 Z. z., zákona č. 355/2013 Z. z. a zákona č. 106/2014 Z. z. sa mení takto:

1. V § 63 ods. 2 prvej vete sa suma „2 000 eur“ nahrádza sumou „10 000 eur“.
2. V § 63 ods. 2 prvej vete sa vypúšťajú slová „(ďalej len „drobné exekúcie“)“.
3. V § 63 ods. 2 sa za prvú vetu vkladá nová druhá veta, ktorá znie:

„Ak exekúcia na vymoženie peňažnej pohľadávky bez príslušenstva neprevyšuje ku dňu doručenia návrhu na vykonanie exekúcie 2 000 eur, považuje sa za drobnú exekúciu.“.

1. V § 63 ods. 3 sa suma „2 000 eur“ nahrádza sumou „10 000 eur“.
2. Za § 243c sa vkladá § 243d, ktorý vrátane nadpisu znie:

„**§ 243d**

**Prechodné ustanovenie k úpravám účinným od 1. mája 2015**

Ustanovenia § 63 ods. 2 a 3 sa použijú aj na exekučné konania začaté pred 1. májom 2015.“.

**Čl. II**

Zákon Národnej rady Slovenskej republiky č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov v znení zákona č. 568/2007 Z. z., zákona č. 477/2008 Z. z., zákona č. 180/2013 Z. z. a zákona č. 106/2014 Z. z. sa mení takto:

1. V § 3 ods. 6 sa suma „2 000 eur“ nahrádza sumou „10 000 eur“.

2. Za § 36b sa vkladá § 36c, ktorý vrátane nadpisu znie:

„**§ 36c**

**Prechodné ustanovenie k úpravám účinným od 1. mája 2015**

Dražby, o ktorých vykonaní bola uzavretá zmluva pred 1. májom 2015, sa dokončia podľa predpisov účinných od 1. mája 2015.

**Čl. III**

Tento zákon nadobúda účinnosť 1. mája 2015.